Γεράσιμος Κόκκινος

Ο Γεράσιμος Κόκκινος (18 Ιανουαρίου 1805 - 29 Ιουλίου 1893) ήταν Έλληνας αγωνιστής του '21, στρατιωτικός και πολιτικός του Ελληνικού κράτους.

Η ζωή του
Γεννήθηκε στο Αργοστόλι στις 18 Ιανουαρίου 1805. Η καταγωγή του ήταν από παλιά οικογένεια της οποίας η ιστορία χάνεται μέχρι τον καιρό της Άλωσης της Κωνσταντινούπολης. 

Ο Γεράσιμος Κόκκινος υπηρέτησε σε όλον σχεδόν τον αγώνα ως διοικητής εκατοστύος ανδρών, και μετά μπήκε στην στρατιωτική σχολή, από την οποία αποφοίτησε το 1829 ως δεκανέας του ιππικού. Εντός ολίγων μηνών προάχθηκε σε λοχία και επιλοχία, το 1830 σε ανθυπασπιστή, εν συνεχεία σε ανθυπολοχαγό. Το 1834 έγινε υπολοχαγός του Όθωνα. Ακολούθησαν και άλλες προαγωγές μέχρι τον βαθμό του συνταγματάρχη με τον οποίο αποστρατεύτηκε το 1877. 

Διετέλεσε πληρεξούσιος και βουλευτής της Σάμου στην βουλή του 1873. Τιμήθηκε με το Αριστείο του Αγώνος, και με το το αργυρό και το χρυσό παράσημο του Σωτήρα. 

Απεβίωσε στις 29 Ιουλίου 1893.

Πηγές
 

Έλληνες αξιωματικοί του ιππικού
Αγωνιστές του 1821
Έλληνες πληρεξούσιοι
Βουλευτές Σάμου
Αριστείο του Αγώνα
Αργυρός σταυρός του Τάγματος του Σωτήρος
Χρυσός Σταυρός του Τάγματος του Σωτήρος